Vier vas oor kattebak vol dagga | Maroela Media
Die wêreld in foto’s – 17 Augustus 2018
3 vas wat hulle as Valke voordoen, bekende sakeman probeer afpers
Kommer oor Goldfields se afleggings
‘Staat gaan nie vir Magaqa-fluitjieblasers se beskerming betaal nie’
Vier vas oor kattebak vol dagga
Konstabel Neil Jacobs van die Kimberley-polisie by die vier verdagtes Foto: SAPD, verskaf
Vier mans, tussen 26 en 38 jaar oud, is Vrydagoggend buite Kimberley in die Noord-Kaap glo betrap met dagga ter waarde van meer as R200 000.
“Die polisie het ŉ wenk ontvang oor verdagtes wat ŉ groot hoeveelheid dagga na die provinsie wou bring,” het lt. Donald Mdhluli, woordvoerder van die polisie in die Noord-Kaap, in ŉ verklaring gesê. “Die mans is omstreeks 06:00 op die N8 tussen Bloemfontein en Kimberley voorgekeer. Hulle het in ŉ wit Toyota Corolla gery.”
Volgens Mdhluli het die polisiebeamptes vyf sakke dagga, wat 43.45 kg geweeg het, en met ŉ geraamde straatwaarde van R217 000, in die kattebak gevind. “Die mans is dadelik in hegtenis geneem. Hulle sal Maandag in die Kimberley-landdroshof verskyn op aanklag van die besit van dagga.”
Konstabel Neil Jacobs van die Kimberley-polisie by die dagga wat gekonfiskeer is en die voertuig wat gebruik is Foto: SAPD, verskaf
2 vas oor gesteelde polisievoertuig
Zuma kon Olimpiese-swembad bou met R3,9 m.
Huldeblyk ter ere van prof. Christo van Rensburg
Baie geluk aan die lede van die SAPD.
Doen so voort.
Hoop die dagga word ordentlik onder bewaring geplaas sodat dit nie ook soos ons polisievuurwapens “verlore” raak nie!!
Ek ry gelukkig ‘n BRUIN Toyota Corolla, so ek is veilig . . .